stanford-oval/wikipedia huggingface dataset:
Hullu Poro Areena

Hullu Poro Areena on vuonna 2001 Leville valmistunut tapahtuma-areena, jonne mahtuu 1 700 asiakasta. Areenan omistaa yrittäjä Päivikki Palosaari Hullu Poro Oy yrityksensä kautta.
Aiheesta muualla

Hullu Poro Areena
Hino järv

| Hino järv |
| --- | --- |

Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°34′45″N, 27°12′47″E
Vesistöalue ja valuma-alueen tietoja
Laskuoja:  oja Mustjärveen
Järvinumero:  VEE2155500
Mittaustietoja
Pinnankorkeus:  180  m 
Rantaviiva:  11,516 km
Pinta-ala:  206,8  ha 
Keskisyvyys:  3,1 m
Suurin syvyys:  10,4 m
Valuma-alue:  7,5 km²
Saaria:  6
 fiHino järv 
Hino järv (myös Hino järv Pugula järv, Henno-Pugula järv, Pugola järv, Suur-Pugola järv, Henno järv) on Virossa Võrumaalla Rõugen kunnassa sijaitseva järvi.
Maantietoa

Järven pinta-ala on 207 hehtaaria ja se on 2,9 kilometriä pitkä ja 1,2 kilometriä leveä. Järvenselkä on muodoltaan kuin suuri taipunut makkara. Saaria on kuusi, joiden yhteinen pinta-ala on 4,7 ha. Pikksaar on 300 metriä pitkä, mutta se on hyvin kapea. Mar'asaar ja Valgõsaar sijaitsevat vierekkäin ja ne ovat yli 200 metriä pitkät. Pidusaar ja Kõosaar sijaitsevat järven itärannan tuntumassa. Pienin saarista on Tsõõriksaar. Vedenpinnan korkeus on keskimäärin 180,0 metriä mpy. Järveen laskee joitakin lyhyitä ojia ja järven laskuoja on vain 90 metriä pitkä. Se laskee viereiseen Mustjärveen, jolla on laskuojana Siksälä oja, joka laskee Sika silgeen. Järven valuma-alueen laajuus on 7,5 neliökilometriä.
Järvi on luodattu ja sen keskisyvyys on 3,1 metriä ja suurin syvyys 10,4 metriä. Järven laskennalliseksi tilavuudeksi voidaan määrittää 0,0064 kuutiokilometriä eli 6,4 miljoonaa kuutiometriä . Järven rantaviivan pituus on 11,5 kilometriä. Järven itä-, koillis- ja etelärantojen ympäristössä on peltomaita ja koillisessa sijaitsee teollisuuslaitos.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (vir. oligotroofne tai vähetoiteline, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi.
Hinojärven rantaheinikkoa
Hill Climb Racing

| Hill Climb Racing |
| --- | --- |

Kehittäjä:  Fingersoft
Julkaisija:  Fingersoft
Jakelija:  Google Play   App Store   Windows Phone Kauppa
Pelisarja:  Hill Climb Racing
Pelimoottori:  Cocos2d-x
Julkaistu:  Android syyskuu 2012 iOS marraskuu 2012 Windows Phone 27. marraskuuta 2013
Lajityyppi:  ajopeli
Pelimuoto:  yksinpeli
Ikäluokitus:  USK 0 
Alusta:  Android, iOS, Windows Phone
Jakelumuoto:  Digitaalinen lataus
Vaatimukset:  Android 2.2 tai uudempi   iOS 4.3 tai uudempi   Windows Phone 8 tai uudempi   Windows 8 tai uudempi
Lisää peliartikkeleitaVideopelien teemasivulla
Infobox OK  : 
Hill Climb Racing on suomalaisen Fingersoftin Androidille, iOS:lle ja Windows Phonelle kehittämä ajopeli, joka julkaistiin vuonna 2012. Ensimmäisen vuoden aikana ilmestymisestä sitä ladattiin yli sata miljoonaa kertaa.
Peliä ladattiin Androidille yli kymmenen miljoonaa kertaa, ja iPhonelle yli neljä miljoonaa kertaa marraskuuhun 2012 mennessä. Syyskuuhun 2021 mennessä peliä oli ladattu yhteensä jo yli 500 miljoonaa kertaa. Peli julkaistiin marraskuussa 2013 myös Windows Phonelle.
Pelin idea

Pelissä on ideana ajaa mäkistä rataa ajoneuvolla niin pitkälle, kuin on suinkin mahdollista. Ratoja ja ajoneuvoja on monenlaisia. Ajoneuvoista esimerkkeinä jeeppi, rekka, traktori, kuuauto ja crossipyörä. Radoista esimerkkeinä luola, kuu, muta-allas, eksoplaneetta ja maaseutu.
Ohjaimina toimivat kaksi poljinta; kaasu ja jarru/peruutus. Pelinsisäistä rahaa saa keräämällä radan varrelta kolikoita ja tekemällä voltteja ja takaperinvoltteja. Rahan voi käyttää uusiin ajoneuvoihin, ajoneuvon virittämiseen tai uusiin ratoihin. Ajaessa kuluu polttoainetta, jota saa lisää radalla olevista kanistereista. Peli päättyy, kun polttoaine loppuu tai kuskin niskat taittuvat.
Jatko-osa

Jatko-osa Hill Climb Racing 2 julkaistiin Android-käyttöjärjestelmälle 28. marraskuuta 2016. iOS:lle peli julkaistiin joulukuussa 2016.
Pelissä on 24 kulkuneuvoa ja 30 rataa.
Aiheesta muualla

Google Play - Hill Climb Racing
App Store - Hill Climb Racing
Windows kauppa - Hill Climb Racing
Tilt - Hill Climb Racing (suomeksi)
Yle.fi: Hill Climb Racing -mäkiautopeliä on ladattu yli 400 miljoonaa kertaa
Dome.fi: Oulun sankarien Hill Climb –peli valittiin parhaaksi suomalaiseksi appiksi (Arkistoitu – Internet Archive)
Hulli

Hulli on islantilaisen Hugleikur Dagssonin luoma animaatiosarja. Sarja sisältää runsaasti mustaa huumoria, ja sitä ei sisältönsä vuoksi suositellakaan alle 12-vuotiaille. Eräs Dagssonin työkaveri sanoikin pari jaksoa nähtyään: "Tämähän on kuin South Park potenssiin kolme!" Sarjasta on tehty 1. tuotantokausi ja sitä esittää Suomessa Yleisradion kanava Yle TV2. Sarjan päähenkilö on entinen sarjakuvapiirtäjä, joka muistuttaa paljon Dagssonia itsessään.
Aiheesta muualla

Yle Areena - Hulli
Hinode (Tokio)

| Hinode (日の出町) |
| --- | --- |
 Hinode-sansō-huvilan Seiundō-rakennus
 lippu:  symboli
 Hinoden sijainti Tokion prefektuurissa
 Hinode
 Koordinaatit: 35°44′32″N, 139°15′26″E 
Valtio:  Japani
Alue:  Kantō
Prefektuuri:  Tokion metropoli
Piirikunta:  Nishi-Taman piirikunta
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  28,07 km²
Väkiluku (07/2022):  16 494
 – Väestötiheys:  588 as./km²
Symbolit:  
 – Puu:  Momipihta
 – Kukka:  Japaninsinisade, kirsikka
 – Lintu:  Idänsilkkikerttunen
 
 https://www.town.hinode.tokyo.jp/ 
Infobox OKVirheellinen NIMI-arvo: 
Hinode (jap. 日の出町, Hinode-machi) on Japanin maaseutukaupunki Honshūn saarella Kantōn alueella Tokion metropolissa. Se kuuluu Nishi-Taman piirikuntaan. Hinode sijaitsee sisämaassa Tokion länsiosassa, ja lännessä sen alue kohoaa Hinodevuorelle, jolta kaupunki on saanut nimensä. Vuorelta saa alkunsa kaupungin läpi virtaava Hiraijoki, joka yhtyy Tamajokeen. Hinodessa on 16 494 asukasta (heinäkuussa 2022) ja sen pinta-ala on 28,07 neliökilometriä.
Hinoden kyläkunta perustettiin vuonna 1955 liittämällä yhteen Hirain ja Ōgunon kyläkunnat. Uuden kunnan nimesi Tokion metropolin virkamies Gian Hosoda Hinodevuoren mukaan. Maaseutukaupunki Hinodesta tehtiin vuonna 1974.
Paikkakunnalla on säilynyt vanha Hōō no mai -tanssiperinne, joka on otettu Japanin tärkeän aineettoman kansanperinteen luetteloon. Muita nähtävyyksiä ovat Hinodevuoren luonnonalueet, joista osa kuuluu Chichibun–Taman–Kain kansallispuistoon.
Hinodeen ei johda rautatieyhteyttä, mutta sieltä on linja-autoyhteyksiä JR Higashi-Nihonin Itsukaichi-linjalle ja Ōme-linjalle, jotka kulkevat kaupungin lähistöllä.
Kuvia

Ronald Reagan ja Japanin pääministeri Yasuhiro Nakasone Hinode-sansō-huvilalla
Hinodevuori
Hinoden ÆON-kauppakeskus
Hirain kaupunginosaa
Aiheesta muualla

Kuvia tai muita tiedostoja aiheesta Hinode Wikimedia Commonsissa
Kaupungin internetsivut (japaniksi)
Hollannin Grand Prix 1953

|  Hollannin Grand Prix 1953  |
| --- | --- |
 3. osakilpailu 9 osakilpailusta kaudella 1953. 

Päivämäärä:  7. kesäkuuta 1953
Sijainti:  Zandvoort, Alankomaat
Ratatyyppi:  Moottorirata
Radan pituus:  4,193 km
Kilpailun pituus:  90 kierrosta, 377,370 km
Sää:   Aurinkoinen
Paalupaikka
Kuljettaja:   Alberto Ascari   (Ferrari)
Paaluaika:  1.51,1
Palkintokoroke
Voittaja:   Alberto Ascari   (Ferrari)
Toinen:   Giuseppe Farina   (Ferrari)
Kolmas:   Felice Bonetto  José Froilán González   (Maserati)
Nopein kierros
Kuljettaja:   Luigi Villoresi   (Ferrari)
Kierrosaika:  1.52,8
Hollannin Grand Prix 1953 oli Formula 1 -sarjan osakilpailu, joka ajettiin 7. kesäkuuta 1953 Circuit Park Zandvoortin radalla. Kilpailun voitti Alberto Ascari, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Alberto Ascari | Ferrari | 90 | 2:53'36.2 | 1 | 8 |
| 2 | 6 |  Giuseppe Farina | Ferrari | 90 | 10.4 | 3 | 6 |
| 3 | 16 |  Felice Bonetto | Maserati | 89 | + 1 krs. | 13 | 2 |
| Jaettu | 16 |  José Froilán González | Maserati |   |   |   | 2 |
| 4 | 8 |  Mike Hawthorn | Ferrari | 89 | + 1 krs. | 6 | 3 |
| 5 | 18 |  Toulo de Graffenried | Maserati | 88 | + 2 krs. | 7 | 2 |
| 6 | 24 |  Maurice Trintignant | Gordini | 87 | + 3 krs. | 12 |   |
| 7 | 10 |  Louis Rosier | Ferrari | 86 | + 4 krs. | 8 |   |
| 8 | 36 |  Peter Collins | HWM-Alta | 84 | + 6 krs. | 16 |   |
| 9 | 34 |  Stirling Moss | Connaught-Francis | 83 | + 7 krs. | 9 |   |
| Kesk. | 4 |  Luigi Villoresi | Ferrari | 67 | Kaasu | 4 | 1 |
| Kesk. | 28 |  Kenneth McAlpine | Connaught-Francis | 63 | Moottori | 14 |   |
| Kesk. | 20 |  Harry Schell | Gordini | 59 | Voimansiirto | 10 |   |
| NC | 30 |  Johnny Claes | Connaught-Francis | 52 | Ei sijoitusta | 17 |   |
| Kesk. | 12 |  Juan Manuel Fangio | Maserati | 36 | Akseli | 2 |   |
| Kesk. | 22 |  Roberto Mieres | Gordini | 28 | Voimansiirto | 19 |   |
| Kesk. | 14 |  José Froilán González | Maserati | 22 | Taka-akseli | 5 |   |
| Kesk. | 32 |  Ken Wharton | Cooper-Bristol | 19 | Physical | 18 |   |
| Kesk. | 26 |  Roy Salvadori | Connaught-Francis | 14 | Moottori | 11 |   |
| Kesk. | 38 |  Lance Macklin | HWM-Alta | 7 | Kaasu | 15 |   |
Muuta

Paalupaikka: Alberto Ascari – 1.51,1
Nopein kierros: Luigi Villoresi – 1.52,8
Hydro-Québec

| Hydro-Québec |
| --- | --- |
Yritysmuoto:  valtiollinen osakeyhtiö
Kotipaikka:  Montreal, Québec, Kanada
Toimiala:  vesivoima, sähköntuotanto
Liikevaihto:  12,23 mrd. CAD
Henkilöstö:  21 600 (2013)
Omistaja:  Québec (Gouvernement du Québec)/ Kanada
Kotisivu:  hydroquebec.com
Infobox OKVirheellinen NIMI-arvo: 
Hydro-Québec on Kanadan suurin vesivoimayhtiö, joka tuottaa sähköä erityisesti Québecin provinssin alueelle. Yhtiön pääkonttori sijaitsee Montrealissa.
Hydro-Québecin voimalaitosten sijainti Québecin kartalla.
Yhtiötä kuvataan usein maailman suurimmaksi vesivoimayhtiöksi. Sen asennettu tuotantoteho oli 35 829 MW (vuonna 2012). Sähköä tuotetaan 60 eri voimalassa. Yhtiö hallinnoi 26 suurta tekoallasta, joihin voidaan varastoida 175 TWh:n sähköntuotantoa vastaava vesimäärä. Lisäksi on 664 patoa ja 97 muuta säätörakennelmaa.
Kanadan vuotuinen sähköntuotanto oli äskettäin 608 TWh (eli täysillä tekoaltailla voidaan varastoida 29 % Kanadan vuotuisesta sähkötarpeesta), joka oli samaa suuruusluokkaa Saksan sähköntuotannon kanssa. Asennetulla kapasiteetilla mitattuna Brasilian Elektrobras (43 000 MW) oli Hydro-Québecia suurempi vesivoimayhtiö.selvennä
Hydro-Québec vie vesivoimalla tuotettua sähköenergiaa viereisiin Ontarion ja New Brunswickin provinsseihin ja Yhdysvaltain koillisosan Uuteen-Englantiin ja New Yorkin osavaltioon. Uusiutuvaa energiaa edustavan vesivoiman vieminen Yhdysvaltain koillisosaan mahdollistaa Yhdysvaltain koillisosan kasvihuonekaasupäästöjen pienentämisen ja uusiutuvien energiamuotojen, kuten tuulivoiman ja aurinkoenergian, osuuden kasvattamisen sähköntuotannossa. Hydro-Québec on pyrkinyt kehittämään tuulivoimaa Quebecin osavaltiossa, jossa on hyvät tuuliolosuhteet mantereella. Lisäksi Quebecin osavaltiossa on suuret vesivoimaloiden patoaltaat, jotka mahdollistavat vaihtelevan sähköntuotannon osuuden kasvattamisen ja vesivoimaa varten rakennetun sähköverkon suuri kattavuus, mikä mahdollistaa tuulivoiman rakentamisen kaukaisemmillekin alueille. Kesäkuussa 2013 Hydro-Québecillä on tuulivoimakapasiteettia käytössä 1505,1 MW, rakenteilla 1153,6 MW ja suunnitteilla 480,4 MW. Tuulivoiman osuuden kasvattaminen Quebecin osavaltiossa mahdollistaa sähköenergian viennin kasvattamisen.
Eräs Hydro-Québecin voimalapadoista (Daniel-Johnson de Manic 5).
Toinen voimalapato (Manic-2).
Yhtiön 110 metriä korkea pääkonttori Montrealissa.
Hilkka Vitikka

Hilkka Vitikka (25. elokuuta 1923 Helsinki – 1. lokakuuta 1998 Helsinki) oli suomalainen tietokirjailija joka kirjoitti tai toimitti Suomen presidenttien puolisoiden elämäkertoja ja päiväkirjoja. Vitikka laati Alli Paasikiven ja Ellen Svinhufvudin elämäkerrat, toimitti Tellervo Koiviston elämäkerran ja Ester Ståhlbergin päiväkirjat.
Vitikka aloitti toimittajan uransa 4H-järjestön lehdessä Nuorten sarka, jossa hän työskenteli 15 vuotta. Mainos-TV:n perheohjelmien toimittajaksi hän siirtyi vuonna 1970. Hän kykeni kuitenkin laajentamaan repertuaariaan tuotannon eri alueille. Draamatuotantoon hän kirjoitti muun muassa viehättävän Elma ja Emppu -sarjan.
Tietokirjallisuuden pariin Vitikka laajensi toiminta-aluettaan yhdessä miehensä, kommodori Olli Vitikan kanssa. Aluevaltaus tehtiin heidän toimittamillaan ja kirjoittamillaan teoksilla presidenttien puolisoista Alli Paasikivestä ja Ester Ståhlbergistä. Vitikan viimeiseksi teokseksi jäi 1997 ilmestynyt kirja Ellen Svinhufvud. Vitikan nimi yhdistetään myös hänen käsikirjoittamiinsa Suomen historian tv-dokumentteihin, esimerkiksi dokumentteihin Mannerheim - tuntematon ylimys, kolmiosainen Jääkärien tie sekä neliosainen Tuntematon Talvisota.
Teoksia

Alli Paasikivi ; kirj. Hilkka ja Olli Vitikka. WSOY 1991.
Ellen Svinhufvud. WSOY 1997.
Toimitustöitä

Matti Lauerma : Jääkärien tie ; toim. Markku Onttonen ja Hilkka Vitikka. WSOY 1984, 2. painos 1994.
Ester Ståhlbergin kauniit, katkerat vuodet : presidentin rouvan päiväkirja 1920-25 ; toim. Hilkka ja Olli Vitikka. WSOY 1985.
Ester Ståhlbergin voittojen ja tappioiden vuodet : päiväkirja 1926-1934 ; toim. Hilkka ja Olli Vitikka. WSOY 1986.
Ester Ståhlbergin sodan ja rauhan vuodet : päiväkirja 1935-1947 ; toim. Hilkka ja Olli Vitikka. WSOY 1987.
Tellervo Koivisto, presidentin puoliso ; toim. Hilkka Vitikka ja Varpu Kuusela. WSOY 1988.
Palkinnot

P. E. Svinhufvudin muistosäätiön kirjallisuuspalkinto 1997.
Hozu (1923)

| Hozu / 保津 |
| --- | --- |
 Hozu

Aluksen vaiheet
Rakentaja:  Mitsubishi, Kobe
Kölinlasku:  15. elokuuta 1921
Laskettu vesille:  9. huhtikuuta 1923
Palveluskäyttöön:  7. marraskuuta 1923
Poistui palveluskäytöstä:  10. toukokuuta 1945
Loppuvaihe:  upotettu 5. joulukuuta 1944
Tekniset tiedot
Uppouma:  338 t (normaali) 400 t (kuormattu)
Pituus:  56,1 m (kokonaispituus)
Leveys:  8,2 m
Syväys:  1,0 m
Koneteho:  2 100 ihp
Nopeus:  16 solmua
Miehistöä:  62
Aseistus
Aseistus:  2 × 8 cm/40 tykkiä 3-6 × konekivääriä
Hozu (jap. 保津) oli keisarillisen Japanin laivaston 1924 valmistunut Seta-luokan tykkivene.
Valmistus

Alus tilattiin vuoden 1920 hankinnoissa Mitsubishin telakalta Kobesta, missä köli laskettiin 15. elokuuta 1921. Alus laskettiin vesille 9. huhtikuuta 1923 ja valmistui 7. marraskuuta.
Palvelus

Alus luokiteltiin 30. toukokuuta 1931 toisen luokan tykkiveneestä tykkiveneeksi. Alus upposi 5. joulukuuta 1944 ilmahyökkäyksessä ja poistettiin alusluettelosta 10. toukokuuta 1945. Hylky romutettiin vuonna 1945.
High-tech-arkkitehtuuri

The Lloyd's Building, Lontoo, suunnitellut Richard Rogers. High-techin ihanteita noudattaen rakennuksen toiminnallisuutta, kuten putkistoa, on näkyvissä sen julkisivussa.
High-tech-arkkitehtuuri eli strukturaalinen ekspressionismi on myöhäismoderniin kuuluva arkkitehtoninen tyyli, joka ilmaantui 1970-luvulla. Se sisällyttää elementtejä high-tech-teollisuudesta ja -teknologiasta rakennusten suunnitteluun. High-tech erkani modernismista, hyödyntäen teknologian ja rakennusmateriaalien uusia edistysaskeleita. Se korostaa läpinäkyvyyttä suunnittelussa ja rakentamisessa, tuoden esille rakennuksen perusrakenteet ja funktion sekä sisätiloissa että julkisivussa. High-tech käyttää laajasti terästä, lasia ja sementtiä, sillä näitä materiaaleja kehitettiin eteenpäin ja ne tulivat saataville laajemmin eri muodoissa tyylin kehittymisen aikoihin.
High-tech keskittyy luomaan mukautuvia rakennuksia materiaalivalintojen, sisäisten rakenne-elementtien ja ohjelmallisen suunnittelun kautta. Se pyrkii välttämään yhteyksiä menneisyyteen ja hylkää vanhemmissa arkkitehtonisissa tyyleissä usein käytetyt rakennusmateriaalit. Yleisiä piirteitä ovat riippuvat tai ylitse ulottuvat kerrokset, sisätilojen kantavien tukiseinien puute ja tilojen muokattavuus. Joissakin rakennuksissa on huomiota herättävän kirkkaita värejä yrityksenä herättää vaikutelma piirroksesta tai kaaviosta.
Tyylin varhaisimmissa esimerkeissä käytetään paljon rakenneterästä. Kun ontot rakenneosat tulivat saataville 1970-luvun alussa, high-tech-arkkitehtuuri teki niillä paljon kokeiluja. High-tech hyödyntää tehdasestetiikkaa ja pienempien huoltoalueiden ympäröimiä suuria keskelle asetettuja tiloja luodakseen vaikutelman avoimuudesta, rehellisyydestä ja läpinäkyvyydestä. Tyylin tärkeimpiin edustajiin kuuluvat yhdysvaltalais-kolumbialainen Bruce Graham, yhdysvaltalais-bangladeshilainen Fazlur Rahman Khan, brittiläiset Norman Foster, Richard Rogers, Michael Hopkins, italialainen Renzo Piano, ja espanjalainen Santiago Calatrava, kaikki arkkitehtejä.
Aiheesta muualla

Kuvia tai muita tiedostoja aiheesta High-tech-arkkitehtuuri Wikimedia Commonsissa
Huawei Mate X

| Huawei Mate X |
| --- | --- |
Valmistaja:  Huawei
Slogan:  Connecting future
Julkaistu:  helmikuu 2019
Tuoteperhe:  Älypuhelin
Seuraaja:  Huawei Mate Xs
Muut versiot:  Mate Xs
Käyttöverkot:  2G, 3G, 4G, 5G
Mitat:  161,3 × 146,2 × 5,4 mm (auki), 161,3 × 78,3 × 11 mm (kiinni)
Paino:  295 g
Näyttö:  8 tuumaa (avattuna), OLED
Näytön kuvatarkkuus:  2 200 × 2 480 px
Värien lukumäärä:  16,3 miljoonaa, 8 bit
Suoritin:  HiSilicon Kirin 980
Muisti:  Flash
Keskusmuisti:  8 Gt
Flash-muisti:  512 Gt
Kamera:  Kolmoiskamera
Takakamera:  40 Mpx, 8 Mpx (telekamera), 16 Mpx (ultralaaja­kulmakamera)
Etukamera:  ei, käyttää takakameroita
Radio:  ei
Musiikkisoitin:  Kyllä
Käyttöjärjestelmä:  Android 9
Akku:  4 500 mAh
Liitännät:  USB-C
Muistikorttipaikka:  NM-card (Nano Memory)
Infobox OKNimi-testi OK: 
Huawei Mate X on Huawein vuonna 2019 julkaisema taittuvanäyttöinen älypuhelin. Huawein mukaan kyse on laitteesta, joka yhdistää älypuhelimen ja taulutietokoneen[lähde? ].
Puhelimessa on Kirin 980 -järjestelmäpiiri ja kolmoiskamera: 40 megapikselin laajakulmakamera, kahdeksan megapikselin telekamera ja 16 megapikselin ultralaajakulmakamera. Puhelimessa ei ole etukameroita, sillä se käyttää takakameroita etukameroinaan. Puhelimessa on 55 watin pikalataus. Pikalataus voi ladata akun 85 prosenttiin puolessa tunnissa, jos se on tyhjä. Puhelimessa on 512 gigatavua tallennustilaa, jota voi laajentaa NM-card (Nano Memory) -kortilla. Siinä on myös 4 500 milliampeeritunnin litiumioniakku. Puhelimen SIM-korttikoko on nano-SIM.
Huawei julkaisi puhelimesta päivitetyn version helmikuussa 2020, Mate Xs:n, jossa on entisestään parannettu Falcon Wing -sarana, parempi suojamuovi näytöllä, lisätty TOF-kamera ja uudempi Kirin 990 5G -piirisarja.
High-k-eriste

High-k-eriste on puolijohdekomponenteissa käytettävä eristekalvo, jonka κ-arvo eli suhteellinen permittiivisyys on korkea. Tietyn materiaalin suhteellinen permittiivisyys kuvaa sen kykyä varastoida energiaa sähkökenttään, eli sitä kuinka hyvä eriste se on. Puolijohdeteollisuuden kielenkäytössä high-κ tarkoittaa korkeaa dielektristä vakiota verrattuna piidioksidiin, jota perinteisesti käytetään transistorien eristeenä CMOS-kalvorakenteessa. Pakkaustiheyden kasvaessa mikropiireillä alkaa vuotovirrasta tulla ongelma, minkä vuoksi piidioksidikalvo pitää korvata transistorirakenteessa paremmalla eristeellä. Uudessa 45 nanometrin prosessorisukupolvessa Intel on ottanut käyttöön hafniumyhdisteen tällaiseksi high-k-kalvoksi. Intel pitää kyseistä muutosta suurimpana muutoksena, mikä 40 vuoteen tehty CMOS-rakenteeseen ja auttaa Inteliä pitämään yhämilloin? Mooren lakia voimassa. Tarvittavan ohut ja tasainen hafniumoksidikalvo tehdään ALD-tekniikalla.
Poikkileikkaus MOSFET-rakenteesta, jossa näkyy oksidieristekalvo
Aiheesta muualla

Intelin kuvaus tekniikasta
BBC News
NY Times.com
Horatio Gates

| Horatio Gates |
| --- | --- |
 Gilbert Stuart: Horatio Gates, 1793-1794
Henkilötiedot
Syntynyt: 26. heinäkuuta 1727 Maldon, Ison-Britannian kuningaskunta
Kuollut: 10. huhtikuuta 1806 New York City, New York, Yhdysvallat
Ammatti:  sotilas
Sotilashenkilö
Palvelusvuodet:  Britannian armeija (1745-1769) Siirtokuntien armeija (1775-1783)
Taistelut ja sodat:  Itävallan perimyssota seitsenvuotinen sota Yhdysvaltain vapaussota
Sotilasarvo:  kenraalimajuri (Yhdysvallat) majuri (Britannia)
 Nimikirjoitus
Horatio Lloyd Gates (26. heinäkuuta 1727 Maldon, Ison-Britannian kuningaskunta – 10. huhtikuuta 1806 New York City, New York, Yhdysvallat) oli brittiläinen ammattisotilas. Gates palveli Britannian armeijan upseerina Itävallan perimyssodassa ja seitsenvuotisessa sodassa, joiden jälkeen hän erosi Britannian armeijasta ja muutti Yhdysvaltoihin. Yhdysvaltain vapaussodan sytyttyä Gates liittyi siirtokuntien armeijaan, jossa hän toimi kenraalina. Vapaussodan alussa Gates komensi siirtokuntien pohjoista armeijakuntaa, joka saavutti Gatesin johdolla yhden koko sodan suurimmista voitoista Saratogan taisteluissa vuonna 1776. Heinäkuussa 1780 Gatesista tehtiin eteläisen armeijakunnan komentaja, mutta hänen uransa yksikön komentajana loppui lyhyeen, kun armeijakunta kärsi seuraavassa kuussa murskatappion Camdenissa. Camdeninissa kärsittyjen tappioiden takia Gates siirrettiin syrjään kaikista johtotehtävistä, eikä hän osallistunut enää sotatoimiin.
Nuoruus, Itävallan perimyssota ja seitsenvuotinen sota

Horatio Gates syntyi 26. heinäkuuta 1727 Maldonissa, Englannin Essexissä. Gatesin isä oli tullivirkailija ja äiti Boltonin herttuattaren taloudenhoitaja. Gates aloitti sotilasuransa vuonna 1745, kun hän sai Boltonin herttuan myötävaikutuksen ansiosta luutnantin viran Britannian armeijasta. Luutnanttina hän taisteli Itävallan perimyssodassa Saksassa ja sai myöhemmin ylennyksen kapteeniksi.
Gates muutti 22-vuotiaana Pohjois-Amerikkaan, jossa hän palveli Britannian armeijassa. Kapteeni Gatesin ensimmäinen sota oli seitsenvuotinen sota (1754-63), jossa Gates taisteli ranskalaisia ja näiden kanssa liitossa olleita intiaaneja vastaan. Gates oli sodassa mukana epäonnistuneella Edward Braddockin tutkimusretkellä, jossa hän haavoittui heinäkuussa 1755 Monongahelan taistelussa. Sodan loppuun mennessä Gates oli edennyt majuriksi, eikä hänellä ollut enää mahdollisuuksia edetä korkeampaan asemaan. Vuonna 1769 Gates päätti erota armeijasta.